**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.augustā | Nr.439/12  (prot. Nr.12, 18.§) | Nr.233 |

Par piekrišanu

Starp Liepājas pilsētas pašvaldību, [..] sabiedrību ar ierobežotu atbildību “Čau Tēti” 2020.gada 27.maijā tika noslēgts 2018.gada 24.augusta apbūves tiesības piešķiršanas līguma pārjaunojuma līgums. Ar šo līgumu pārjaunota piešķirtā apbūves tiesība pašvaldības zemesgabalā Jūrmalas parks 7, Liepājā, ar mērķi - kafejnīcas būvniecība.

Apbūves tiesība nostiprināta Liepājas pilsētas zemesgrāmatas nodalījumā Nr.100000177070-AT001. Apbūves tiesības termiņš ir 2048.gada 23.augusts. Apbūves tiesīgais ir sabiedrība ar ierobežotu atbildību “Čau Tēti”, reģistrācijas Nr.42103081559.

2020.gada 27.jūlijā saņemts sabiedrības ar ierobežotu atbildību “Čau Tēti” iesniegums ar lūgumu atļaut ieķīlāt apbūves tiesību Jūrmalas parkā 7, Liepājā, ALTUM aizdevuma papildus nodrošinājumam kafejnīcas ēkas būvniecībai.

Saskaņā ar Civillikuma 1129.5 pantu apbūves tiesību var atsavināt, kā arī apgrūtināt ar lietu tiesībām, ja tas nav noteikti aizliegts ar līgumu par apbūves tiesības piešķiršanu. Apbūves tiesības ieķīlāšana notiek pēc nekustamu lietu ieķīlāšanas noteikumiem.

Pamatojoties uz likuma “Par pašvaldībām” 21.panta pirmo daļu, izskatot sabiedrības ar ierobežotu atbildību “Čau Tēti” 2020.gada 27.jūlija iesniegumu un Liepājas pilsētas domes pastāvīgas Pilsētas attīstības komitejas 2020.gada 13.augusta lēmumu (sēdes protokols Nr.8), LIEPĀJAS PILSĒTAS DOME

N O L E M J :

Piekrist, ka sabiedrība ar ierobežotu atbildību “Čau Tēti” (reģistrācijas Nr.42103081559; juridiskā adrese: Jēkaba Dubelšteina iela 7-18, Liepāja) ieķīlā apbūves tiesību, kas nostiprināta Liepājas pilsētas zemesgrāmatas nodalījumā Nr.100000177070-AT001 uz sabiedrības ar ierobežotu atbildību “Čau Tēti” vārda, par labu akciju sabiedrībai “Attīstības finanšu institūcija Altum” (reģistrācijas Nr.50103744891; juridiskā adrese: Doma laukums 4, Rīga, LV-1050) līdz spēkā ir 2020.gada 27.maijā noslēgtais 2018.gada 24.augusta apbūves tiesības piešķiršanas līguma pārjaunojuma līgums, bet ne ilgāk kā līdz apbūves tiesības beigu termiņam 2048.gada 23.augustam, ar mērķi - aizdevuma papildus nodrošinājums kafejnīcas ēkas būvniecībai Jūrmalas parkā 7, Liepājā.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | SIA “Čau Tēti”, A/S “Attīstības finanšu institūcija Altum”, Nekustamā īpašuma pārvaldei | |